cyanic-selkie/wikianc huggingface dataset:
Table Bay
Robben Island, hvor Nelson Mandela var fengslet i flere tiår, ligger i denne bukta. Selv om bukta var berømt i flere århundrer som havn for skip, er den egentlig en nokså dårlig naturlig havn og svært utsatt for storm fra både sørøst og nordvest. Mange seilskip som søkte tilflukt i bukta i løpet av de 17. og 18. århundrene ble drevet på land av storm.
Nederlandske kolonister holdt fast ved sin koloni på breddene til Table Bay siden naturlige havner langs denne kystlinjen er sjeldne, og de eneste realitiske alternativene, Simon's Bay og Saldanha Bay, nesten ikke hadde ferskvann. Til slutt ble en havn bygget i Table Bay ved å bygge opp land og bølgebrytere for å beskytte skipene. Den eldre delen av denne strukturen kalles Victoria Dock. Den nyere delen kalles Duncan Dock.
Bolstadtunnelen
Det finnes flere tunneler med navn Bolstadtunnelen i Norge:
Thomas Gibson (roer)
Thomas Gibson (født 6. mai 1982) er en australsk roer som spesialiserer seg i dobbeltsculler, lettvekt. Under Sommer-OL 2012 i London representerte han landet sitt, der han ble nummer 13.
Jawa
Jawa er en tsjekkisk motorsykkelprodusent. Selskapet fikk sitt navn etter at stifteren Janeček kjøpte motorsykkelproduksjonen til Wanderer i 1929. Selskapet er fortsatt aktivt.
Den første modellen
Den første modellen ble lansert den 23. oktober 1929. Dette var en 500 ccm firetaktsmotor med 12 kW (18 hk) og et bensinforbruk på 6 liter per 100 km. Til tross for at den lå relativt høyt i pris ble motorsykkelen populær i løpet av de første årene, og ble ansett som driftssikker.
Den andre modellen
På grunn av den økonomiske krisen tidlig i 1930-årene var det et behov for en billigere og enklere motorsykkel. I 1932 introduserte Jawa 175, med en 3,6 kW motor. Denne lette (70 kg) motorsykkelen klarte hastigheter opp til 80 km/t, og hadde et bensinforbruk på 3,5 liter per 100 km. Den ble en umiddelbar suksess og solgte i over 3 000 eksemplarer det første året, mer enn tre ganger så mange som 500 ccm-modellen hadde solgt på tre år i produksjon. Produksjonen av denne modellen ble stoppet i 1946. I 1938 var Jawa de første som tilbød potensielle kunder en prøvetur under messer. Denne testsykkelen var en spesialbygget Jawa 175 utstyrt med doble håndtak, hvor det andre settet satt bak og var til instruktøren. Til sammen ble 27 535 eksemplarer av Jawa 175 bygget.
Jawa bygger biler
I 1934 introduserte Jawa sin første bil. Produksjonen fortsatte frem til utbruddet av andre verdenskrig, og det antas også at noen få ble satt sammen av deler som var til overs i 1944–1945.
Etter andre verdenskrig
Omkring 1960 leverte Jawa lettvektsmotorsykler. De var relativt rimelige, og ble mye brukt av ungdom.
Scooter
På 1960-tallet produserte Jawa en scooter, C-Zeta, utstyrt med en viftekjølt versjon av sin 175 cm³ motor.
Mopeder
Jawa produserte en rekke totaktsmodeller, og var et av de første selskapene som utstyrte mopedene sine med elektrisk tenning. Dessverre var denne Tranizmo-tenningsenheten lite pålitelig. Jawa-mopeder har i dag et relativt dårlig rykte på grunn av vanskelighetene med å få tak i reservedeler, og på grunn av det upålitelige tenningssystemet.
Racing
I årenes løp har Jawa vært svært aktive i racing. I banesporter deltok Jawa i verdensmesterskapet frem til midten av 1960-tallet, med respektable resultater i forhold til deres begrensede budsjett. I motocross gjorde selskapet stor suksess frem til deres firetaktsmotorer ble forbikjørt av totaktere. I speedway-racing, cross og isracing, hvor firetaktsmotorer fortsatt var en fordel, forble selskapet dominerende, og tok en rekke seire som fortsatt står ubeseirede. Jawa Speedway racing-motorsykler er nå et separat selskap.
Nylig informasjon
Etter at Tsjekkoslovakia ble splittet til Tsjekkia og Slovakia ble Jawa gatesykler og Jawa Speedway racing-motorsykler delt i hvert sitt selskap. Jawa Speedway lever fortsatt i beste velgående, mens Jawa har slitt med økonomiske problemer. Per 2006 produserer Jawa stort sett kopier av Hondas 125 cm³ og 50 cm³-modeller, i tillegg til en stor motorsykkel med en 650 cm³ Rotax-motor.
Lina Olsson Rosenberg
Lina Olsson Rosenberg (født 27. desember 1971) er en tidligere håndballspiller som spilte for Larvik HK. Hun er opprinnelig svensk, men skiftet nasjonalitet til norsk for å kunne være med på et landslag som satset seriøst på å bli verdens beste. Hun spilte på det norske landslaget som tok sølvmedaljer i EM 2002 Etter turneringen ble Rosenberg tatt ut på «all star team» som beste høyre bakspiller. Hun ble årets spiller i norsk eliteserie i 1996 og 1997. Hun spilte i mange år for Larvik, og hun er fortsatt bosatt i Norge.
Canal Street
Canal Street kan vise til:
The Channings
The Channings er en britisk stum kriminalfilm fra 1920, regissert av Edwin J. Collins. Den er basert på en roman fra 1862 av Ellen Woods.
Handling
Historien følger en kontorist som tar på seg skylden for noe han tror er brorens tyveri. Men snart oppdager mannen at søsterens forlovede var den virkelige skyldige.
Liste over Elfenbenskystens statsministre
Elfenbenskystens statsminister er leder for regjeringen i Elfenbenskysten.
EM i roing 1913
EM i roing 1913 (europamesterskapet i roing) ble arrangert i Gent i Belgia i 1913.
Jelsafjorden
Jelsafjorden er en fjordarm av Nedstrandsfjorden og Boknafjorden på nordsiden av øyen Ombo mellom kommunene Finnøy og Suldal. I øst grenser fjorden og til Hjelmeland kommune.
Fjorden har innløp mellom Foldøy i nord og Jørstadvågen på Ombo i sør og går så østover til den deler seg i tre. Videre østover fortsetter Jelsafjorden frem som Erfjorden og Tyssefjorden og fra innløpet til Erfjorden går to fjorder i hver sin retning, en nordover og en sørover. Den sørlige av disse er Ombofjorden som går sørover til Hjelmelandsfjorden og den nordlige fjordarmen er Økstrafjorden. Selve Jelsafjorden er 10 kilometer lang, men inkludert Erfjorden og Tyssefjorden er den omtrent 25 kilometer lang.
På nordsiden av fjorden ligger tettstedet Jelsa, som har gitt navn til fjorden.
Eigedomsmekling Sogn og Fjordane
Eigedomsmekling Sogn og Fjordane AS er et eiendomsmeglerselskap i Sogn og Fjordane og formidler årlig nærmere 500 salgs- og oppgjørsoppdrag (2009). Markedsområdet er primært Sogn og Fjordane fylke.
Historie
Sparebanken Sogn og Fjordane startet med eiendomsmegling i 1995. Banken var også deleier i Sogn Eigedomskontor AS, men solgte seg ut av selskapet i 1997. Frem til 2002 hadde eiendomsmegling et kontor i Førde med tre meglere og utvidet med nytt kontorsted i Florø. Siden har selskapet etablert seg i Stryn (2006) og i og Sogndal (2007). I 2008 etablerte Sparebanken Sogn og Fjordane datterselskapet SSF Eigedomsmekling AS, som er et heleid datterselskap av banken. SSF Eigedomsmekling AS skiftet navn til Eigedomsmekling Sogn og Fjordane AS i 2010.
Märtha Louise
Etter at lik arverett for kvinner og menn ble innført ved en grunnlovsendring i 1990 ble Märtha arveberettiget til tronen, men som en overgangsordning ble det bestemt at mann går foran kvinne for dem som er født før 1990.
Märtha hadde tidligere tiltaleformen «Hennes Kongelige Høyhet», men ga offisielt avkall på tiltaleformen den 1. februar 2002, som følge av at hun ønsket å være selvstendig næringsdrivende. Hennes nåværende tittel, og også fulle navn i ekteskapet med Ari Behn 2002–2016, er prinsesse Märtha Louise. Hun har i Norge ikke noen tiltaleform, men i utlandet vil sedvane kunne tilsi at hun til- eller omtales med tiltaleform likevel (for eksempel «Hennes Høyhet»).
Fra 2005 er fødselsdagen hennes ikke lenger offisiell flaggdag i Norge.
Liv og virke
Prinsesse Märtha er utdannet fysioterapeut, har studert litteratur ved University of Oxford i England og har også tatt undervisning i rosenterapi. Hun har gjennom hele ungdommen vært spesielt opptatt av hester, men la opp som konkurranserytter i 2000.
13. desember 2001 forlovet Märtha seg med forfatteren Ari Behn. Bryllupet fant sted i Trondheim den 24. mai 2002. Prinsessen og Ari Behn har tre barn: Maud Angelica, Leah Isadora og Emma Tallulah. I perioden 2012–2014 var familien bosatt i London i England. I 2014 flyttet de tilbake til Lommedalen i Bærum, der de også bodde før London-oppholdet.
Kongehuset kunngjorde 5. august 2016 at ekteparet vil skille lag.
I 2002 opprettet Märtha «Prinsesse Märtha Louise kulturformidling» og har siden blant annet opptrådt som eventyrforteller på TV og deltatt på førjulsturneer. I 2004 debuterte hun som barnebokforfatter med Hvorfor de kongelige ikke har krone på hodet, en fortelling om da kronprins Olav kom til Norge i 1905. I forbindelse med Märtha Louises 30-årsdag i 2001 utgav Erik Fosnes Hansen portrettboka Underveis. I 2002 gav hun og Ari Behn ut Fra hjerte til hjerte, ei bok om pilegrimsferden deres til Trondheim.
Den 13. mars 2008 ble det annonsert at Märtha var gravid med et tredje barn. og hun fødte en datter 29. september. I 2008 mottok Märtha den nyopprettede Vidar Sandbecks kulturpris i Åmot kulturhus, fordi hun «har utøvd og utøver et faglig kunstnerisk virke som er sammenfallende med Vidar Sandbecks kunstneriske produksjon og hans verdier».
Astarte Education og engler
I august 2007 startet Märtha og Elisabeth Nordeng (tidligere Samnøy) kurstilbudet og -senteret Astarte Education (nå Astarte Inspiration), oppkalt etter den gamle semittiske fruktbarhetsgudinnen Astarte. Senteret tilbyr en treårig opplæring i alternative behandlingsteknikker som reading, healing og «berøring». I nettpresentasjonen av senteret og initiativtakerne hevder prinsessen blant annet at hun kan se engler. Hun stod samtidig fram som synsk og sa at hun har hatt overnaturlige evner siden barndommen.
Da kursvirksomheten ble kjent i juli 2007, fikk den svært stor oppmerksomhet i norske og utenlandske massemedier. Astarte Education ble omtalt som «engleskolen», og planene fikk en mengde offentlige kommentarer. Mens tilhengere og utøvere av alternative terapier støttet prinsesse Märtha for et modig valg, sa lagtingspresident, teologiprofessor og Høyre-politiker Inge Lønning at skolen strider mot kristendommen. Informasjonsleder Espen Ottosen i Norsk Luthersk Misjonssamband uttalte at prinsessen burde melde seg ut av statskirken, mens teologiprofessor Jone Salomonsen mente hun hadde hatt dårlige rådgivere og brukte et gammelt språk som ikke reflekterer den moderne virkeligheten. Trygve Hegnar i Finansavisen betegnet kurset ved Astarte Education som ren svindel,  og Bergens Tidende ba på lederplass den 13. august 2007 Märtha si fra seg prinsessetittelen.
I september 2010 skapte Märtha stor oppmerksomhet i norske medier etter at hun i et intervju med Stavanger Aftenblad sa at hun kunne kommunisere med de døde. Dette vakte reaksjoner og ble blant annet kritisert for å være i strid med Den norske kirkes lære.
Sammen med Elisabeth Nordeng har hun utgitt bøkene Møt din skytsengel, Englenes hemmeligheter og Stemmen eller støyen. I 2017 utgav de Født sensitiv - våre historier, hvor Märtha omtaler seg som såkalt «høysensitiv», noe hun forklarer som å ha «evnen til å ta innover seg flere sanseinntrykk og følelser og ha større evne til innlevelse enn det vi vanlige mennesker har.»
I august 2019 uttalte Märtha at hun ikke ville bruke prinsessetittelen i kommersielle sammenhenger mer.
Skille med offisielle oppgaver
Den 8. november 2022 ble det kjent at Märtha Louise frasier seg sine offisielle oppgaver for å bidra til et tydeligere skille mellom egne aktiviteter og tilknytningen til Kongehuset.
Bakgrunnen for dette er kritikk for å blande sammen kommersielle interesser og prinsessetittelen, og hennes partner Durek Verrett er også kritisert for flere kontroversielle uttalelser.
TV
I romjulene 2001, 2002 og 2003 leste hun fra norske folkeeventyr i barneprogrammet Prinsessen i Eventyrriket.
I 2001 ble hun skildret i portrettprogrammet Prinsessen på farten på NRK. Programmet ble sendt i forbindelse med hennes 30-årsjubileum. Programleder var Stine Buer. Regi var ved Marius Hoel, mens Kalle Fürst var prosjektleder.
I 2021 ble hun skildret i den seks-delte dokumentarserien Märtha på TV 2. Serien ble produsert av produksjonsselskapet Mothership for TV 2.
Märtha hadde en liten rolle i filmen Lange flate ballær III (2022). Hun skal lede programmet Sommerfest fra Telemark sammen med Birgit Skarstein.
Dekorasjoner
Prinsesse Märtha er innehaver av følgende norske og utenlandske ordener, medaljer og dekorasjoner. Oversikten er basert på Kongehusets liste over dekorasjoner.
Marian Aas Hansen
Marian Aas Hansen (født 12. juni 1975) er en norsk musiker fra Ski.
Artistliv
26. september 2005 debuterte hun med albumet One Small Step For Me, som fikk terningkast 2 av Dagbladets anmelder, mens VG var atskillig mer positive og ga albumet en firer.
Hun gjorde show på Chat Noir sammen med Kåre Conradi, som hun også var forlovedet med en i åtte år.
Hun spilte fra 2007 i en show-forestilling, «Showgirls» på Chat Noir sammen med Guri Schanke, Elisabeth Andreassen og Hilde Lyrån. Forestillingen gikk for fulle hus og fikk gode kritikker. Hun har tidligere gjennomført flere juleturneer sammen med Anita Skorgan, Tor Endresen og Rune Larsen. I 2007 ga Aas Hansen ut juleplata It's Beginning To Look A Lot Like Christmas, der hun spilte inn sine versjoner av juleklassikere som «Santa Baby», «Have Yourself A Merry Little Christmas» og «Holy Night», også dette albumet fikk lite gehør hos Dagbladets anmelder, mens VG igjen var mer positivt innstilt og ga albumet en firer. Hennes tredje album, A Million Miles Away kom i 2010, men heller ikke det falt helt i smak hos anmelderne.
Hun har også deltatt på albumet Min tid skal komme, innspilt av det norske avant-garde metal-bandet Fleurety, som ble gitt ut på engelske Misanthropy Records i 1995.
Anghel Iordănescu
Anghel Iordănescu (født 4. mai 1950) er en rumensk tidligere fotballspiller og fotballtrener.
Fra 2008 til 2012 var han medlem av Romanias Senat, først som medlem av Det sosialdemokratiske partiet, og fra 2011 som uavhengig.
Gilmer County (Vest-Virginia)
Gilmer County er et fylke i den amerikanske delstaten Vest-Virginia. Det ligger i de sentrale delene av staten og grenser mot Doddridge County i nord, Lewis County i øst, Braxton County i sør, Calhoun County i vest og mot Ritchie County i nordvest.
Gilmer Countys totale areal er 881 km² hvorav 0 km² er vann. I 2000 hadde fylket 7 403 innbyggere og administrasjonssenteret ligger i byen Glenville.
Fylket ble grunnlagt i 1845 av land fra fylkene Lewis og Kanawha County og er oppkalt etter guvernør Thomas Walker Gilmer.
Armando Romero Manríquez
Armando Romero Manríquez (født 27. oktober 1960 i Mexico by i Mexico, død 24. desember 2020) var en meksikansk fotballspiller som spilte på midtbanen.
Han spilte for Cruz Azul (som han var kaptein for), Toluca, Veracruz, Correcaminos UAT, Atlético Morelia og Zacatepec.
Han døde av komplikasjoner med covid-19 i en alder av 60 år.
Brian Birch
Brian Birch (født 18. november 1931 i Salford, Lancashire, død 2019 i Sør-Afrika) var en engelsk fotballspiller som spilte i en rekke engelske fotballklubber fra slutten av 1940-tallet til 1960-tallet.
Birch sluttet seg til Manchester United som 14-åring i mai 1946, og ble profesjonell to år senere. Han debuterte på seniorlaget 27. august 1949, som venstre indreløper i et oppgjør som endte 1-1 hjemme for West Bromwich Albion. Birch var alltid en del av Manchester Uniteds førstelag, men bortsett fra en kortere periode i 1950-51-sesongen, hvor han scoret fire mål på ni kamper, levde han aldri opp til potensialet, og ble solgt til Wolverhampton Wanderers for £10 000 mot slutten av 1951-52-sesongen. Hans opphold i klubben ble imidlertid kort, og det ble ny overgang til Lincoln City etter bare ni måneder.
I løpet av tre år i Lincoln City spilte Birch mer enn 50 kamper og scoret 15 mål. Han droppet profesjonell fotball et år, da han spilte for Boston United, før han i 1956 gikk til Barrow. Han spilte fast på førstelaget i klubben, hvor han spilte 60 kamper og scoret 27 mål over to sesonger. Han signerte for Exeter City i september 1958, og gikk til Oldham Athletic i januar 1960. Birch spilte for Rochdale fra mars 1961, hvor han også begynte trenerkarrieren.
Birch spilte uregelmessig for lag i amatørligaen de neste årene, før trenererfaringen ledet ham til Blackburn Rovers, hvor han trente et av klubbens juniorlag.
From the Manger to the Cross
From the Manger to the Cross er en amerikansk stumfilm fra 1912, regissert av Sidney Olcott.
Den er den første filmen om Jesus Kristus og den eneste som er blitt fullstendig innspilt på bibelske steder. Den var en kommersiell suksess. Under filminnspillingen ble filmteamet utsatt for et ransforsøk. Herbert Reynolds har påvist hvordan Olcott benyttet James Tissots illustrasjoner til The Life of our Saviour Jesus Christ (1896-1897) som inspirasjon for utformingen av en lang rekke scener i filmen.
United States Climate Alliance
United States Climate Alliance er en gruppe på tre delstater i USA som har forpliktet seg til å opprettholde Paris-avtalen av 2015 om klimaendringer, innenfor sine delstatsgrenser. Gruppen ble dannet 1. juni 2017 av guvernørene Jay Inslee, Andrew Cuomo og Jerry Brown i kjølvannet av USAs president Donald Trumps beslutning om å trekke USA fra Paris-avtalen. En pressemelding fra guvernøren i delstaten Washington, Jay Inslee, sa at «New York, California og Washington, som representerer over en femtedel av USAs brutto nasjonalprodukt, er innstilt på å oppnå amerikanske mål om å redusere utslipp 26–28 prosent fra 2005-nivåer og møte eller overgå målene i den føderale Clean Power Plan."
From the Manger to the Cross
Regissøren Sidney Olcott fikk ingen del av gevinsten (30 ganger produksjonskostnaden). Etter at Vitagraph Studios ervervet Kalem Studios ble filmen relansert i 1919. Filmen ble senere sluppet med pålagt musikk og fortellerstemme.
United States Climate Alliance
De tre delstatene California, New York og Washington utgjør 20,5% av den amerikanske befolkningen og 24,7% av USAs BNP per 2016. I kontrast til dette utgjør delstatene bare 11,1% av CO2- utslippene per 2014.
From the Manger to the Cross
Handling
Filmen er en beretning om Jesu Kristi liv, i henhold til Det nye testamentet.
Den er fortalt gjennom en rekke tablåer, ispedd bibelvers.
Joe Mantell
Joe Mantell (født Mantel 21. desember 1915 i Brooklyn i New York, død 29. september 2010 i Tarzana i California) var en amerikansk skuespiller. Han ble nominert til Oscar for beste mannlige birolle for rollen som Angie i dramafilmen Marty (1955), som også vant Oscar for beste film.
Mantell er også kjent for rollen som Lawrence Walsh i noir-filmen Chinatown (1974). Filmen handler om en privatdetektiv som trekkes inn i en sak gjennomsyret av korrupsjon og mangel på moral. Han spilte blant annet mot Jack Nicholson og Faye Dunaway og sa den kjente sluttreplikken «Forget it, Jake, it's Chinatown.» Dette sitatet ble senere kåret til en av tidenes beste filmreplikker av det amerikanske filminstituttet.
4. divisjon fotball for menn 2017 avd. 21
'''HESA 4. Divisjon 2017''' er den 1. sesongen av dette seriesystemet i 4. divisjonen i Nordland og den niende sesongen på rad med 16 deltakende lag. Ligaen består av 12 lag fra Nordland Fotballkrets og vinneren rykker opp til 3. divisjon fotball for menn 2018.
Jorginho
Jorge «Jorginho» de Amorim Campos (født 17. august 1964) er en brasiliansk fotballtrener og tidligere fotballspiller.
French Open 2002
French Open 2002 ble spilt på Roland Garros-stadion i Paris i perioden 27. mai til 9. juni. French Open er en Grand Slam-turnering i tennis på grus. Albert Costa beseiret sin spanske landsmann Juan Carlos Ferrero i singlefinalen for herrer og Serena Williams fra USA vant over sin søster Venus Williams i damefinalen.
Radical SR8
Radical SR8 er en serieprodusert, britisk sportsbil produsert av Radical Sportscars. Bilen har en Nürburgring rundetid på kun 6 minutter og 55 sekunder, og var den nest raskeste produksjonsbilen rundt Nordschleife bare slått av LM-versjonen av samme bil (SR8LM) inntil 2017 (da den nye rekorden ble satt av Porsche 991 GT2).
Spesifikasjoner
Bilen har en 2.7 liter V8 som produserer 320 kW (430 hk). Motoren blir laget av Radical Performace Engines (RPE), som har samarbeidet med Radical om motorer siden 1997. Den kraftige motoren og den lette vekten av bilen på 680 kilo fører til at 0-100 tar 2,7 sekunder og at toppfarten er på litt over 285 km/t.
LM versjonen har en sterkere 2,8 liter V8 som produserer 340 kW (455 hk), i tillegg til at bilen er 20 kg lettere, noe som gir en 7 sekunder raskere rundetid rundt Nürburgring.
Nürburgring rundetiden
Den uvanlig raske rundetiden rund Nordschleife på 6:48 ble satt i en SR8LM av racing-sjåføren Michael Vergers. Bilen kjørte med veilovlig trimsett og rekordtiden ble også satt kun 24 timer etter bilen hadde kjørt dit helt fra England. Vergers har selv sagt at med bedre racingdekk kan bilen kjøre enda raskere.
I tillegg til den usedvanlig gode Nürburgring-rundetiden holder også SR8LM-en rekorden for raskeste produksjonsbil rundt flere racing-baner som Spa Francorchamps, Bedford Autodrome West Circuit og Circuit de Nevers Magny-Cours Club.
Elektrisk prototype
En helt elektrisk versjon av bilen kalt SRZero er under utvikling. Bilen blir laget av Racing Green Endurance, og er svakere og tyngre, men også billigere i drift. Den har en toppfart på 200 km/t og akselererer fra 0-100 på 7 sekunder.
Spill-opptredener
Radical SR8 har dukket opp i flere bil-spill som Need For Speed Shift 2, Forza Motorsport 4 og Forza Horizon. Andre biler produsert av Radical som Radical SR9 LMP2 og Radical SR3 Turbo finnes i Project Gotham Racing 4.
Jekketralle
En jekketralle er en tralle med styrehjul, hydraulisk jekk og gaffel med boggihjul som blir brukt som lastbærer til å løfte paller og flytte dem med manuell kraft over kortere avstander. Pallene som løftes og transporteres, kan veie opptil flere tonn. Løfteevnen er som regel spesifisert på selve trallen. Jekketraller fåes i mange forskjellige farger, gjerne oransje, gul eller rød.
Pallejekker har som regel styrehjul fremme, mens hver gaffel er som regel kofigurert med enten et enkelthjul eller to boggihjul.
En jekketralle må ikke forveksles med en snile.
Roderick Chisholm
Roderick Chisholm (født 19. juni 1974) er en australsk roer som spesialiserer seg i dobbeltsculler, lettvekt. Under Sommer-OL 2012 i London representerte han landet sitt, der han ble nummer 13.
Bolstadtunnelen (E16)
Bolstadtunnelen er en 387 meter lang veitunnel på i Voss kommune i Vestland. Tunnelen åpnet i 1991.
I august 2019 gikk det jord- og steinras på begge sider av Bolstadtunnelen slik at 16 kjøretøy ble sperret inne i nær 12 timer mens veien var stengt. I alt 19 personer ble innestengt mellom de to rasene inne i tunnelen. Omkjøringsmuligheten på fylkesvei 314 (nå fv5400) gjennom Bergsdalen ble også stengt av ras.
«Hobby»
«Hobby» var ei frakteskute bygd med isforsterket eikehud ved Dybvikens Verft i Arendal i 1919 for D/S A/S Bristol (Johnsen & Kildal A/S) i Kristiania.
I 1922 ble skuta solgt til Ivar Austad i Tromsø og ombygd til ekspedisjonsfartøy ved Tromsø Skibsverft. En av interessentene het Otto Holm. Skuta var på 266 bruttotonn, den målte 130,2 x 24,4 x12,3 fot, og hadde en 320 hk Bolinder råolje-motor.
Med Otto Holm som skipper frem til 1924, fraktet hun langs norskekysten, samt et lass fisk til Spania i 1922. Sønnen Astrup Holm overtok som skipper i 1924 og ble kjent med Roald Amundsen, som ville bruke skuta på en ekspedisjon til Grønland. Det ble imidlertid ikke noe av den ekspedisjonen. Den 1. april 1925 hentet «Hobby» sjøflyene «N–24» og «N–25» fra Narvik i seks store kasser, og gikk opp til ei råk ved 87 grader nord. Den 21. mai tok flyene av med Roald Amundsen og andre som skulle fly over Nordpolen, og «Hobby» patruljerte iskanten i påvente av deres retur.
I 1926 ble skuta utrustet av Louise Boyd og selskap, og gikk til Frans Josefs land for en fangst- og fotoekspedisjon.
Skuten var tilfeldigvis i nærheten da Hubert Wilkins og Carl Ben Eielson landet på Svalbard den 22. april 1928, og kunne derfor frakte Wilkins og Eielson til fastlandet. Et jublende folkehav i Tromsø tok i mot Wilkins og Eielson som helter da de steg i land fra «Hobby» den 15. mai 1928.
Louise Boyd leide skuta på nytt i 1928 for nok en fotoekspedisjon, men stilte skuta disposisjon for Forsvarsdepartementet da letingen etter Luftskipet «Italia» ble iverksatt. Flyene «F.36» og «F.38» var med om bord og ble satt inn i letingen, med flygerne Hjalmar Riiser-Larsen (leder), Finn Lützow-Holm og Finn Lambrechts. Den 19. juni ble flybåten «Latham» med Roald Amundsen om bord meldt savnet, og skuta ble derfor i stedet satt inn i søket etter «Latham». Den 3. september ble dette søket innstilt da flottøren fra «Latham» ble funnet. «Hobby» hadde da tilbakelagt en reise på 16 100 km mellom Frans Josefs land og Grønlandshavet.
I 1930 ble skuta solgt fra rederselskapet AS HOBBY til det sovjetrussiske, statlige foretaket Komseverput i Novosibirsk, som siden revolusjonen hadde hatt ansvar for Nordøstpassasjen. Skuta ble omdøpt til «Belukha», og brukt til vitenskapelige ekspedisjoner ut fra Jenisejbukta og i Karahavet.
Tåtten om Gunnar Tidrandebane
Tåtten om Gunnar Tidrandebane (norrønt Gunnars saga þiðrandabana eller Gunnars þáttr Þiðrandabana ) er en kort islendingesaga fra 1200-tallet. Historien foregår øst på Island ca år 1006-1008 og handler om nordmannen Gunnar som blir trukket inn i en feide om gjeld, og må flykte over hele Island. Tåtten/sagaen tilhører den gruppen av tætter som har blitt sammenlignet med lengre islendingesagaer med sine ættefeider ; den er også et karakteristisk eksempel på det fenomenet i islendingesagaenes æresbegrep at tjenestefolk med sine ord eller gjerninger kan sette husbonden i en æres-knipe som medfører mange drap.
Gårdsarbeideren Asbjørn Vegghammar setter seg i gjeld, og unndrar seg å betale gjelden. Asbjørn er først i tjeneste hos Bjørn Koreksson og brødrene hans, deretter hos Kjetil i Njardvik. Bjørn er i utgangspunktet god venn med Kjetils fostersønn Tidrande Geitesson. Tittelens Gunnar er en nordmann som har kommet til Island for å drive handel sammen med vennen Tormod; de blir boende hos Kjetil. Bjørn og seks andre menn, blant dem Tidrande, reiser til Njardvik for å stevne Asbjørn. Sju menn døde i det første møtet: Asbjørn, Kjetil, Bjørn, Tore Englandsfarar fra Bjørns følge og to av Kjetils gårdsgutter. Til sist dør Tirande da Gunnar kaster et spyd etter ham.
Sagaens avsnitt 3 til 6 forteller deretter om Gunnars flukt fra Tidrandes bror Torkjell; hvor Gunnar finner tilflukt på flere gårder på øst-Island. I det siste og sjuende avsnittet finner han hjelp hos Gudrun Osvivsdatter vest ved Helgafell. Hun hjelper ham også tilbake til Norge. Dette siste avsnittet gjengis også i Laksdøla saga, hvor det kalles Njarðvikingasaga.
Sagaen eller tåtten står i gjeld til flere andre sagaer. Laksdøla saga har blitt nevnt som en kilde, mens andre mener at Laxdøla har brukt denne sagaen som kilde. Forfatteren ser ut til å anta at leseren er kjent med Droplaugarsona saga. De fleste mener at sagaen er identisk med den tapte Njarðvikingasaga, mens andre finner det usannsynlig at en nordmann skal ha gitt sitt navn til en hel saga.
Sagaen ble oversatt til norsk i 1939 og i 1980 som Tåtten om Gunnar Tidrandebane. Siste utgave på nynorsk ved Børge Nordbø i fembindsverket Islendingesagaene, 2014.
Ilir
Ilir er et svært vanlig albansk mannsnavn.
Etymologi
Ilir er avledet av navnet på den indoeuropeiske stammen illyrerne i Albania. Navnet betyr «frihet». I albansk og gresk mytologi var Ilir (gresk: Illyrios) sønn av Kadmos og Harmonia.
Utbredelse
Ilir er et svært vanlig navn i Albania. Varianten Ilirjan er også mye brukt der.
Kjente personer med navnet
Personene i listen er ordnet kronologisk etter fødselsår.
Zarina (bille)
Utbredelse
Artene lever på Madagaskar.
Sunnmøre kammermusikkfestival
Sunnmøre kammermusikkfestival ble arrangert for første gang våren 2010 etter initiativ av direktør på Høgskulen i Volda Jacob Kjøde jr., fiolinist Annar Follesø, og komponist og pianist Wolfgang Plagge. På samme måte som Den norske dokumentarfilmfestivalen, vokser Sunnmøre kammermusikkfestival ut av det aktive miljøet ved Høgskulen i Volda. Festivalen varer tilsammen en uke og er situert på søre Sunnmøre i Møre og Romsdal.
Cheating the Piper
Cheating the Piper er en amerikansk animert fra 1920 regissert av Vernon Stallings.
Sunnmøre kammermusikkfestival
Festivalens aktivitet
Festivalen består av tre kjerneelementer:
Festivalartister har blant andre inkludert Tor Espen Aspaas, Björn Nyman, Marianne Thorsen, Ole Edvard Antonsen, Annar Follesø, Wolfgang Plagge, Andreas Brantelid, Johannes Weisser, Berit Norbakken Solset, Lise Berthaud, Jennifer Stumm, Yuval Gotlibovich m.fl.
I tillegg legges det hvert år ned et stort arbeid av frivillige som deltar i festivalen kor og orkester. Disse er rekruttert fra regionen, og er viktige medspillere under festivalens avslutningskonsert.
Organisasjon og daglig drift
Festivalen er drevet som et aksjeselskap i nært samarbeid med Høgskulen i Volda. Festvalens styre består av fem personer fra regionen under ledelse av styreleder Martin Foldal. Organisasjonen er bygget opp av frivillige hovedsakelig tilknyttet høgskolen. I tillegg er noe av den kunstneriske innsatsen knyttet til festivalens kor og orkester ledet av personer rekruttert fra regionen. Pr. 2014 har festivalen kun en fast tilsatt, daglig leder Øyvind Johan Eiksund, som tok til i stillingen høsten 2011. Sommeren 2014 ble det stiftet en venneforening for festivalen, med formål om å arbeide for festivalens ve og vel gjennom året, samt å hjelpe til med praktiske gjøremål i forkant av og under festivaluken.
Årets festival
Årets festival (2014), den femte i rekken, er lagt til perioden 1.-6. september.
Ulrich Beck
Ulrich Beck (født 15. mai 1944 i Stolp i Hinterpommern, død 1. januar 2015 München ) var en tysk sosiolog og professor ved Ludwig-Maximilians-Universität München (LMU) og London School of Economics (LSE).
Beck har forsket på modernisering, individualisering, globalisering og økologiske problemer.
Liste over verdens raskeste skøytebaner
Liste over verdens raskeste skøytebaner er en liste som tar for seg banerekordene for de 20 raskeste skøytebanene i verden.
Chaminade University of Honolulu
Chaminade University er et privat katolsk universitet i Honolulu i delstaten Hawaii, USA. Det ble opprettet i 1955. Det er et typisk Liberal Arts-college som rangeres meget høyt i USA.
Liste over verdens raskeste skøytebaner
For hver bane er det kalkulert en poengsum for både kvinner og menn. Banerekordene på hver distanse regnes om til sekunder og deles på antall 500-metere distansen består av.
Chaminade University of Honolulu
Det er oppkalt etter den franske katolske geistlige William Joseph Chaminade, som unnslapp forfølgelsen av geistlige etter den franske revolusjonen.
Liste over verdens raskeste skøytebaner
Eksempel på utregning som tar utgangspunkt i tidene for Vikingskipet (menn):
Chaminade University of Honolulu
Ved universitetet var det 1 810 studenter og 131 vitenskapelig ansatte i 2006, og samme året var skolepengene US$ 14 960 for studenter folkeregistrert i USA. Studiene gis opp til mastergradsnivå.
Liste over verdens raskeste skøytebaner
Den respektive skøytebanens rangering finnes ved å summere poengsummene til både kvinner og menn, og banen med lavest totalsum rangeres som rasket.
** = Tabellen tar utgangspunkt i poengsummene for banerekordene på OL-distansene 500, 1000, 1500, 5000 og 10000 meter
Calgary - Olympic Oval
Oppdatert 29. januar 2012
Hamar - Vikingskipet
Oppdatert 13. februar 2010
Heerenveen - Thialf
Oppdatert 23. januar 2011
Inzell - Eisstadion Inzell
Oppdatert 13. mars 2011
Kolomna - Kometa Ice Rink
Oppdatert 13. februar 2010
Berlin - Sportforum Hohenschönhausen
Oppdatert 13. februar 2010
Erfurt - Gunda Niemann-Stirnemann Halle
Oppdatert 13. februar 2010
Vancouver - Richmond Olympic Oval
Oppdatert 24. februar 2010
Nagano - M-Wave
Oppdatert 10. januar 2009
Geropa
Geropa er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Liste over verdens raskeste skøytebaner
Torino - Oval Lingotto
Oppdatert 4. februar 2007
Moskva - Krylatskoje
Oppdatert 18. januar 2009
Geropa
Utseende
En nokså liten, avlang, lysbrun trebukk. Oversiden er fint hårete. Pronotum er tønneformet. Dekkvingene er smale og jevnbrede, fint punkterte. Beina er tynne.
Liste over verdens raskeste skøytebaner
Collalbo - Arena Ritten
Oppdatert 1. februar 2007
Geropa
Utbredelse
Arten lever i det sørvestlige USA og i Mexico.
Liste over verdens raskeste skøytebaner
Milwaukee - Pettit National Ice Center
Oppdatert 13. februar 2010
Baselga - Ice Rink Pinè
Oppdatert 13. februar 2010
Seoul - Taereung Indoor Rink
Oppdatert 12. februar 2010
Groningen - Kardinge
Oppdatert 12. februar 2010
Changchun - Jilin Provincial Speed Skating Rink
Oppdatert 30. mars 2010
Kokosjnik
Kokosjnik (av rus. коко́шник) er et tradisjonelt russisk hodeplagg. Hodeplagget bæres av kvinner til en sarafan og er eller var mest vanlig i de nordlige regionene, fra 1500-tallet og framover. Plagget har variert i stil og utforming, men de fleste assosierer det med et høyt hodeplagg med en tverrstilt halvmåneformet topp eller kam. Plagget er dessuten ofte rikt dekorert.
Kirkenes hornmusikk
Kirkenes Hornmusikk er et musikkorps fra Sør-Varanger i Finnmark. I 2020 omfattet korpset totalt 48 medlemmer.
Historie
Kirkenes Hornmusikkforening ble stiftet 8. september 1923. Helt siden stiftelsen har korpset prioritert å spille 1. mai og 17. mai, men korpset har også lang tradisjon for ulike konserter og forestillinger.
The Cheater (film, 1920)
The Cheater er en amerikansk drama-stumfilm fra 1920, regissert av Henry Otto. Hovedrollen spilles av May Allison. Filmen er basert på et skuespill fra 1890 av Henry Arthur Jones.
Filmen er antatt tapt.
Handling
Lilly Meany, et medlem av en kriminell gjeng fra Londons underverden, poserer som en healer for å få tak i penger fra velstående hypokondere. Lord Asgarby ber henne om å kurere sin unge forkrøblede søster, Eve.
Men Lord Asgarby blir samtidig forelsket i Lilly, og hun tilstår opplegget sitt at hun planla å svindle dem for penger. Han tilgir henne, og de planlegger å gifte seg.
Kirkenes hornmusikk
Historie
Under krigen valgte korpset å opphøre i protest mot den tyske okkupasjonen. De fleste instrumentene ble beslaglagt som følge av protesten, og senere ødelagt som følge av krigens forløp. Det tok derfor tid før korpset var tilbake i normal drift etter krigen. På grunn av manglende dokumentasjon fra krigsårene, er det usikkert om korpsets første spillejobb etter krigen var 17. mai 1945 eller 1946.
Kokosjnik
Historisk ble kokosjnik bare båret av gifte kvinner og håret skulle være helt tildekket. Ugifte bar en såkalt povjazka, som var åpen bak, men ellers ganske lik.
Kirkenes hornmusikk
Historie
Siden 2020 har korpset holdt nyttårskonsert. Konsertene i 2021 og 2022 ble avlyst grunnet koronapandemien. I 2023 ble nyttårskonserten en jubileumskonsert for å feire 100-årsjubileet.
Kokosjnik
Da fyrstinne Olga Konstantinovna Orlova (av slekten Beloselskij-Belozerskij) entret ballsalen i Vinterpalasset i St. Petersburg, under maskeradeballet der den 13. februar 1903, bar hun en gigantisk halvmåneformet kokosjnik. Hodeplagget var besatt med edelstener og brodert med over tusen ferskvannsperler, som trolig stammer fra elvemuslinger (Margaritifera margaritifera) fanget i vassdragene rundt Kvitsjøen.
Kirkenes hornmusikk
Dirigenter
Korpsets lengstfungerende dirigent er Rolf Olsen med totalt 35 års virksomhet.
Kokosjnik
Når man vet at bare hver tusende elvemusling i snitt bærer en perle, og at bare hver tusende perle i snitt holder så høy kvalitet at den kan brukes til smykker, og at det var over tusen perler (åpenbart av smykke kvalitet) festet til kokosjniken, så måtte altså trolig mer enn én milliard elvemuslinger bøte med livet for dette ene hodeplagget alene. Det er ti ganger fler enn hele den russiske bestanden teller i dag. Russland holdt det gående med perlefiske til revolusjonen i 1917, mens det ellers i Europa alt hadde avtatt mye tidlig på 1800-tallet.
The Girl and Her Trust
The Girl and Her Trust er en amerikansk stumfilm fra 1912, regissert av D. W. Griffith.
Handling
Noen landstrykere angriper en telegrafi-stasjon, og forsøker å rane 2 000 dollar som nylig har blitt levert dit med tog.
Men den unge kvinnen som arbeider der telegraferer til den neste stasjonen for å be om hjelp, og de kommer for å arrestere kjeltringene.
Sauze d’Oulx-Jouvencaux
Sauze d'Oulx-Jouvencaux er en arena som ligger i Sauze d'Oulx, Italia. Under Vinter-OL 2006, var denne arenaen vertskap for de olympiske freestyle konkurransene.
Mjörn
Mjörn er en innsjø i Västergötland i Sverige, delt mellom Alingsås og Lerums kommuner og inngår i Göta älvs nedbørsområde. Innsjøen er 48 meter dyp, har en overflate på 54,5 kvadratkilometer og er 57,1 meter over havet.
Geografi og natur
Mjörn er 16 km lang og 7 km på det bredeste. I sjøen finnes omkring 60 øyer som er navngitt. På østsiden ligger byen Alingsås og på vestsiden ligger tettstedene Sjövik och Björboholm.
Dyreliv
Mjörn är en fiskerik innsjø; det er påvist atten ulike arter, herunder gjedde, abbor, gjørs, ål, vederbuk, lake og lagesild. Av de mer uvanlige, er steinsmett, niøye og den spesielle Mjörnørreten.
Mjörn byr også på et rikt fugleliv. Her finns rent maritime arter som normalt ikke hører hjemme i innsjømiljø, som f.eks. svartbak, tjeld og ærfugl. Andre hekkende fugler er storlom, fiskeørn, dverglo og siland. Det er etablert flere fuglefredningsområder.
Øyer i Mjörn
Samtlige øyer i Mjörn er område med høy naturverdi. Noen av dem utgjør fuglefredningsområder. Så sent som på 1950-tallet ble det drevet jordbruk på fire av de største øyene. Nå finnes det fastboende bare på Bokö og på den lille øya Kärleken utenfor Bjørboholm. En av de mest kjente øyene er Risön. Sammen med øyene Svensholmen og Risö Skär utgjør den Risön naturreservat.
Risön ble utropt som republikk den 6. juli 1894. Republikken må betraktes som en «spøk på alvor», og president er Stefan Svensson. I republikken arbeides det med spørsmål om natur, miljø og husflid. Republikken har også en regjering med representanter fra et tjuetals foreninger med tilknytning til Mjörn. Videre har de eget flagg, forsvarsmakt, grunnlov, mynt (risöret), nasjonalsang (En afton vid Mjörn), nasjonalblomst samt bil- og trafikkminister - tiltross for bilforbudet på Risön.
Bruk
Mjörn er et viktig rekreasjonsområde, både for bading, båtliv og fiske. Mjörns Ångbåtsförening driver trafikk med dampbåten S/S Herbert, bygd i 1905. Sportsfiske er kontrollert av Alingsås Sportfiskeförening, som i 1996 arrangerte svensk mesterskap i isfiske på Mjörn. Sykkelkonkurransen Mjörn Rundt arrangeres årlig, med start og mål i Alingsås.
Historie
Flere utgravninger har blitt gjort på Risön, og det er funnet gjenstander fra steinalderen (før 1800 f.Kr.) Gjenstandene bevares på Göteborgs arkeologiska museum.
Det eldste navnet på innsjøen er Mior. Den er nevnt allerede i Västgötalagen (år 1350) som allmenningssjø.
Riksgrensen til Danmark-Norge gikk her i årene 1613-1619, etter fredsavtalen i Knäred.
The Beatles: Eight Days a Week
The Beatles: Eight Days a Week – The Touring Years er en amerikansk-britisk dokumentarfilm fra 2016, regissert av Ron Howard. Filmen handler om The Beatles' karriere i turnéårene 1962 til 1966. The Beatles: Eight Days a Week inneholder arkivklipp og intervjuer med blant andre Paul McCartney, Ringo Starr, Whoopi Goldberg og Sigourney Weaver.
Utgivelse
Filmen hadde kinopremière i Storbritannia 15. september 2016 og i Norge 22. september. Konsertalbumet The Beatles at the Hollywood Bowl ble utgitt på nytt i forbindelse med filmutgivelsen.
Mottakelse
Dokumentarfilmen fikk god kritikk og har per september 2016 fått 96 % på kritikersiden Rotten Tomatoes.
Birger Vestmo fra Filmpolitiet var også fornøyd og skrev: «The Beatles: Eight Days a Week – The Touring Years setter bandets fremgang inn i en større kontekst, både politisk og kulturelt, som er med på å forklare hvorfor fire unge menn fra Liverpool kunne bergta en hel verden med sin musikk. Den gir også et klart svar på spørsmålet mange har stilt seg: Hvorfor sluttet The Beatles å spille konserter? Det er ikke vanskelig å forstå hvorfor når man ser filmen. Konsertene og avstanden til publikum øker stadig i omfang mens fokuset på musikken nærmest forsvinner.»
Filmen ble nominert til en British Academy Film Award for beste dokumentarfilm.
Kviteseid prestegjeld
Kviteseid prestegjeld var et prestegjeld tilhørende Vest-Telemark prosti i Agder og Telemark bispedømme i Den norske kirke. Det omfattet Kviteseid kommune i Telemark fylke, og hovedkirken var Kviteseid kirke.
Kviteseid prestegjeld og dets sogn er nå en del av Kviteseid kirkelige fellesråd, som er underlagt Vest-Telemark prosti.
Historikk
Hvítiseiðr sókn (norrønt) har sin opprinnelse fra kristningen av landet. Kviteseid prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.
Nissedal sogn ble utskilt fra Kviteseid som eget prestegjeld ved reskript av 24. august 1810.
Ytre Flåbygd hørte i eldre tid til Kviteseid prestegjeld, men ble overført til Bø ved kgl. res. av 7. juni 1845.
Navnet på kommunen og prestegjeldet ble endret til Kviteseid i 1884.
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket. Ved avviklingen av prestegjeldene bestod Kviteseid prestegjeld av menighetene i Kviteseid, Vrådal, Brunkeberg og Fjågesund.
Bokklubbens Barnebibliotek
Bokklubbens Barnebibliotek er en bokserie på 25 bind, utgitt av Den norske Bokklubben i 2006. Serien inneholder et utvalg av de mest kjente barnebøkene gjennom tidene, sett fra Norge. Utvalget omfatter bøker fra Vest-Europa og USA, utgitt mellom 1865 og 1997, med en overvekt av norske og britiske bøker.
Serien ble redigert av en komite bestående av forfatteren Jostein Gaarder, nasjonalbibliotekar Vigdis Moe Skarstein, professor Harald Bache-Wiig, fra Norsk barnebokinstitutt,  fra Foreningen !les, Kristenn Einarsson fra Bokklubben og  fra Bokklubben.
Da serien ble lansert i september 2006, skrev Aftenposten at «Barnebiblioteket inneholder knapt noen overraskelser, men det var da heller ikke meningen. Moe Skarstein poengterte at bøker ikke bare skal eksistere som nyhetsstoff, men vare i generasjoner. Utvalget juryen har kommet frem til er ikke i prioritert rekkefølge, men summen skal utgjøre et mangfold av bøker.» Jurymedlemmet Jostein Gaarder drøftet spørsmålet om utvalget av bøker på denne måten: «Vi har diskutert om dette blir for etnosentrisk, og jeg har reist spørsmålet om hva denne listen egentlig skal være. Lager vi en norsk klassikerserie? Vi har laget en kanon, som også er en avspeiling av hva som faktisk har vært lest i Norge. Hvis dette hadde vært en serie som skulle representere den beste barnelitteraturen i verden for hele verden, ville det vært pinlig. Dette er absolutt ut fra norske forhold.»
De nyeste bøkene er Gaarders Kabalmysteriet, Rowlings Harry Potter og de vises stein og Rune Belsviks Dustefjerten. Særlig Belsvik ble nevnt som det nye navnet som ble løftet fram og kanonisert gjennom serien.
Fire av de nordiske forfatterne på lista har mottatt den internasjonale barnebokprisen H.C. Andersen-prisen, som første gang ble delt ut i 1956: Astrid Lindgren, Tove Jansson, Maria Gripe og Tormod Haugen.
Unifikasjon
For eksempel, kan polynomene, X 2 og Y 3 unifiseres til Z6 ved å gjøre substitusjonene X = Z3 og Y = Z2.
==Definisjon av unifikasjon for første ordens logikk ==
La p og q være setninger i første ordens logikk.
Her vil subst(U,p) si resultatet av å utføre substitusjonen U på setningen p. Da kalles U en unifiserer for p og q. Unifikasjonen av p og q er resultatet av å anvende U på begge setningene.
La L være et sett av setninger, for eksempel, L = {p,q}. En unifiserer U kalles mest generell unifiserer for L om, for alle unifiserere U' for L, så eksisterer det en substitusjon s slik at å anvende s på resultatet av å anvende U på L gir samme resultat som å anvende U' på L:
Unifikasjon i logikk programmering og type teori
Unifikasjon er en av hovedideene bak logikk programmering, kanskje best kjent gjennom språket Prolog. Det representerer mekanismen for binding av innholdet av variabler og kan sees på som en slags en gangs tilordning. I Prolog, er denne operasjonen angitt av likhets symbolet, men blir også utført ved instansiering av variabler (se under). Det blir også brukt i andre språk ved bruk av likhets symbolet , men også i sammen med andre operasjoner som ,,  ,  . Type slutnings algoritmer er typisk basert på unifikasjon.
I Prolog:
I type teori, er de analoge uttalelsene:
På grunn av unifikasjonens deklarative natur, spiller rekkefølgen av sekvensen av unifikasjoner(vanligvis) ingen rolle.
Merk at unifikasjon av termer i første ordens logikk, unifiseres på lignende måte som for Prolog termer.
Den franske informatikeren Gérard Huet publiserte en algoritme for unifikasjon i simply typed lambda calculus i 1973. Det har vært mye videre utvikling innen unifikasjons teori siden det.
Høyere ordens unifikasjon
En av de mest innflytelsesrike teoriene for ellipser(i lingvistisk sammenheng) er at ellipser kan representeres av frie variabler der verdiene så avgjøres ved å bruke Høyere ordens unifikasjon (HOU). For eksempel, den semantiske representasjonen av "Jan liker Mari og Peter gjør det også" er liker(j,m)&R(p) og verdien av R (den semantiske representasjonen av ellipsen) avgjøres av likningen liker(p,m) = R(p). Prosessen for å løse slike likninger kalles Høyere ordens unifikasjon.
Eksempler på unifikasjon
I Prolog, av konvensjon, begynner atomer med små bokstaver.